Kafa tumelelong ya tsala ya me, ga kea tlogela sepe, le eseng go fetola sepe, le fa e kabo e le se se tshosang gongwe se se tlaletsang. Se se tlhokafalang fela ke lokwalo lwa moratiwa wa gagwe lo a se kang a rata gore lo gasege, gonne e ne e le lwa botlhokwatlhokwa mo go one. Mme le fa go ntse jalo go seng teng ga lokwalo loo, go nnetefatsa lorato lwa gagwe e le ruri. Le fa bangwe ba akanya gore go lela ke sesupo sa gore motho o bokoa kgotsa ba re go kotsi, moithutatlhaloganyo mongwe e bong Dr. Joyce Brothers yo le ene e leng motlholagadi, a re go lela go thusa go kokobatsa kutlobotlhoko. Tota e bile, go lela ke karolo ya go hutsafala e bile go thusa motho go fokotsa kutlobotlhoko. O se ka wa tlhabisiwa ditlhong ke go lela. Sekao se se molemo sa seno se mo Baebeleng. Aborahame e ne e le monna wa tumelo e e tlhomologileng mme o ne a itumelela tshiamelo ya go bidiwa tsala ya Modimo. Le fa go ntse jalo, fa mosadi wa gagwe yo o rategang a tlhokafala, o ne “a tla go hutsafalela Sara le go mo lelela.”—Genesise 23:2.